plato-philosophy.leges 6.755
ἐὰν δʼ ὁ φεύγων ὄφλῃ , τῶν κοινῶν κτημάτων μὴ μετεχέτω , διανομὴ δὲ ὅταν τῇ πόλει γίγνηταί τις , ἄμοιρος ἔστω πλήν γε τοῦ κλήρου , γεγράφθω δὲ ὠφληκώς , ἕως ἂν ζῇ , ὅπου πᾶς ὁ βουλόμενος αὐτὰ ἀναγνώσεται . μὴ πλέον δὲ εἴκοσιν ἐτῶν νομοφύλαξ ἀρχέτω , φερέσθω δʼ εἰς τὴν ἀρχὴν μὴ ἔλαττον ἢ πεντήκοντα γεγονὼς ἐτῶν · ἑξηκοντούτης δὲ ἐνεχθεὶς δέκα μόνον ἀρχέτω ἔτη , καὶ κατὰ τοῦτον τὸν λόγον , ὅπως ἄν τις πλέον ὑπερβὰς ἑβδομήκοντα ζῇ , μηκέτι ἐν τούτοις τοῖς ἄρχουσι τὴν τηλικαύτην ἀρχὴν ὡς ἄρξων διανοηθήτω.τὰ μὲν οὖν περὶ τῶν νομοφυλάκων ταῦτα εἰρήσθω προστάγματα τρία , προϊόντων δὲ εἰς τοὔμπροσθε τῶν νόμων ἕκαστος προστάξει τούτοις τοῖς ἀνδράσιν ὧντινων αὐτοὺς δεῖ πρὸς τοῖς νῦν εἰρημένοις προσεπιμελεῖσθαι · νῦν δʼ ἑξῆς ἄλλων ἀρχῶν αἱρέσεως πέρι λέγοιμεν ἄν . δεῖ γὰρ δὴ τὰ μετὰ ταῦτα στρατηγοὺς αἱρεῖσθαι , καὶ τούτοις εἰς τὸν πόλεμον οἷόν τινας ὑπηρεσίας ἱππάρχους καὶ φυλάρχους καὶ τῶν πεζῶν φυλῶν κοσμητὰς τῶν τάξεων , οἷς πρέπον ἂν εἴη τοῦτʼ αὐτὸ τοὔνομα μάλιστα , οἷον καὶ οἱ πολλοὶ ταξιάρχους αὐτοὺς ἐπονομάζουσι . τούτων δὴ στρατηγοὺς μὲν ἐξ αὐτῆς τῆς πόλεως ταύτης οἱ νομοφύλακες προβαλλέσθων , αἱρείσθων δʼ ἐκ τῶν προβληθέντων πάντες οἱ τοῦ πολέμου κοινωνοὶ γενόμενοί τε ἐν ταῖς ἡλικίαις καὶ γιγνόμενοι ἑκάστοτε . ἐὰν δέ τις ἄρα δοκῇ τινι τῶν μὴ προβεβλημένων ἀμείνων εἶναι τῶν προβληθέντων τινός , ἐπονομάσας ἀνθʼ ὅτου ὅντινα προβάλλεται , τοῦτʼ αὐτὸ ὀμνὺς ἀντιπροβαλλέσθω τὸν ἕτερον · ὁπότερος δʼ ἂν δόξῃ διαχειροτονούμενος , εἰς τὴν αἵρεσιν ἐγκρινέσθω . τρεῖς δέ , οἷς ἂν ἡ πλείστη χειροτονία γίγνηται , τούτους εἶναι στρατηγούς τε καὶ ἐπιμελητὰς τῶν κατὰ πόλεμον , δοκιμασθέντων καθάπερ οἱ νομοφύλακες · ταξιάρχους δὲ αὑτοῖσι προβάλλεσθαι μὲν τοὺς αἱρεθέντας στρατηγοὺς δώδεκα , ἑκάστῃ φυλῇ ταξίαρχον , τὴν δʼ ἀντιπροβολὴν εἶναι , καθάπερ τῶν στρατηγῶν ἐγίγνετο τὴν αὐτὴν καὶ περὶ τῶν ταξιαρχῶν , καὶ τὴν ἐπιχειροτονίαν καὶ τὴν κρίσιν . τὸν δὲ σύλλογον τοῦτον ἐν τῷ παρόντι , πρὶν πρυτάνεις τε καὶ βουλὴν ᾑρῆσθαι , τοὺς νομοφύλακας συλλέξαντας εἰς χωρίον ὡς ἱερώτατόν τε καὶ ἱκανώτατον καθίσαι , χωρὶς μὲν τοὺς ὁπλίτας , χωρὶς δὲ τοὺς ἱππέας , τρίτον δʼ ἐφεξῆς τούτοις πᾶν ὅσον ἐμπολέμιον ·
Lemmas: ἐάν δέ ὁ φεύγω ὀφλισκάνω , ὁ κοινός κτῆμα μή μετέχω , διανομή δέ ὅταν ὁ πόλις γίγνομαι τις , ἄμοιρος εἰμί πλήν γε ὁ κλῆρος , γράφω δέ ὀφλισκάνω , ἕως ἄν ζάω , ὅπου πᾶς ὁ βούλομαι αὐτός ἀναγιγνώσκω . μή πολύς δέ εἴκοσι ἔτος νομοφύλαξ ἄρχω , φέρω δέ εἰς ὁ ἀρχή μή ἐλαχύς ἤ πεντήκοντα γίγνομαι ἔτος · ἑξηκοντούτης δέ φέρω δέκα μόνος ἄρχω ἔτος , καί κατά οὗτος ὁ λόγος , ὅπως ἄν τις πολύς ὑπερβαίνω ἑβδομήκοντα ζάω , μηκέτι ἐν οὗτος ὁ ἄρχω ὁ τηλικοῦτος ἀρχή ὡς ἄρχω διανοέομαι μέν οὖν περί ὁ νομοφύλαξ οὗτος λέγω πρόσταγμα τρεῖς , προέρχομαι δέ εἰς ἔμπροσθεν ὁ νόμος ἕκαστος προστάσσω οὗτος ὁ ἀνήρ ὅστις αὐτός δέω πρός ὁ νῦν λέγω προσεπιμελέομαι · νῦν δέ ἑξῆς ἄλλος ἀρχή αἵρεσις περί λέγω ἄν . δέω γάρ δή ὁ μετά οὗτος στρατηγός αἱρέω , καί οὗτος εἰς ὁ πόλεμος οἷος τις ὑπηρεσία ἵππαρχος καί φύλαρχος καί ὁ πεζός φυλή κοσμητής ὁ τάξις , ὅς πρέπω ἄν εἰμί οὗτος αὐτός ὄνομα μάλα , οἷος καί ὁ πολύς ταξίαρχος αὐτός ἐπονομάζω . οὗτος δή στρατηγός μέν ἐκ αὐτός ὁ πόλις οὗτος ὁ νομοφύλαξ προβάλλω , αἱρέω δέ ἐκ ὁ προβάλλω πᾶς ὁ ὁ πόλεμος κοινωνός γίγνομαι τε ἐν ὁ ἡλικία καί γίγνομαι ἑκάστοτε . ἐάν δέ τις ἄρα δοκέω τις ὁ μή προβάλλω ἀγαθός εἰμί ὁ προβάλλω τις , ἐπονομάζω ἀντί ὅστις ὅστις προβάλλω , οὗτος αὐτός ὄμνυμι ἀντιπροβάλλω ὁ ἕτερος · ὁπότερος δέ ἄν δοκέω διαχειροτονέω , εἰς ὁ αἵρεσις ἐγκρίνω . τρεῖς δέ , ὅς ἄν ὁ πολύς χειροτονία γίγνομαι , οὗτος εἰμί στρατηγός τε καί ἐπιμελητής ὁ κατά πόλεμος , δοκιμάζω καθά ὁ νομοφύλαξ · ταξίαρχος δέ ἑαυτοῦ προβάλλω μέν ὁ αἱρέω στρατηγός δώδεκα , ἕκαστος φυλή ταξίαρχος , ὁ δέ ἀντιπροβολή εἰμί , καθά ὁ στρατηγός γίγνομαι ὁ αὐτός καί περί ὁ ταξιάρχης , καί ὁ ἐπιχειροτονία καί ὁ κρίσις . ὁ δέ σύλλογος οὗτος ἐν ὁ πάρειμι , πρίν πρύτανις τε καί βουλή αἱρέω , ὁ νομοφύλαξ συλλέγω εἰς χωρίον ὡς ἱερός τε καί ἱκανός καθίζω , χωρίς μέν ὁ ὁπλίτης , χωρίς δέ ὁ ἱππεύς , τρίτος δέ ἐφεξῆς οὗτος πᾶς ὅσος ἐμπολέμιος ·